Конкурс арыентаваны на сістэматызацыю і абагульненне інавацыйнага педагагічнага вопыту ў кірунку дашкольнай адукацыі, распаўсюджванне аўтарскіх метадычных распрацовак у асяроддзі прафесіяналаў і бацькоў, якія ўсведамляюць значнасць дашкольнай педагогікі. Як расказала кіраўнік конкурснага журы ад Беларусі дацэнт кафедры педагогікі БДПУ імя Максіма Танка Вераніка Мікалаеўна Пунчык, усяго на конкурс было даслана 228 работ. З Беларусі было адпраўлена 39 аўтарскіх распрацовак педагогаў з 17 устаноў адукацыі, у якіх рэалізоўваецца інавацыйны праект “Укараненне мадэлі арганізацыі працэсу патрыятычнага выхавання ва ўстанове дашкольнай адукацыі”. Навуковы кіраўнік праекта дацэнт кафедры педагогікі Л.М.Варанецкая аказвала кансультацыйную падтрымку канкурсантам.